# data[].attributes.body
Στείλτε μήνυμα ( 6 ) στο 13033, πάρτε τον μπαμπά σας (ή τη μαμά σας ή τον κηδεμόνα σας – αυστηρά δύο άτομα), φορέστε τη μάσκα σας και κάντε έναν ωραίο περίπατο στην πόλη σας. Μιλήστε, συζητήστε, γελάστε. Σπάνιο να βρούμε χρόνο o ένας για τον άλλον. Προσοχή στον δρόμο. Διάρκεια 45 – 60 λεπτά (όχι υπερβολές)

# data[].attributes.body
Γνωρίζετε τι είναι εφημερίδα, περιοδικό, έντυπα κόμικς; Ρωτήστε τους γονείς σας αν έχουν σε κάποια κούτα αποθηκευμένα τεύχη του Λούκυ Λουκ, του Αστερίξ, του Μίκυ Μάους. Αν όχι, ψάξτε για βιβλία που διάβαζαν όταν ήταν στην ηλικία σας. Αν μπορείτε και έχετε τη δυνατότητα αγοράστε ένα βιβλίο. Το βιβλίο μας ταξιδεύει, μας συντροφεύει, μας μαγεύει. Μας πλουτίζει το λεξιλόγιο και μας βοηθάει να εκφραζόμαστε. Δοκιμάστε το. Δεν θα το μετανιώσετε.

# data[].attributes.body
Μαγειρέψτε με τη μαμά σας ή και τον μπαμπά σας (αν τον εμπιστεύεστε) το αγαπημένο σας φαγητό. Πάρτε τηλέφωνο και τη γιαγιά σας (αν έχετε) να σας πει τα μυστικά της συνταγής. Ρωτήστε, παρατηρήστε, αυτοσχεδιάσετε, τολμήστε, εκτελέστε. Η μαγειρική είναι μαγεία (όπως και η Πληροφορική). Όποιο και να είναι το αποτέλεσμα, φάτε το. Αξία έχει η προσπάθεια. Την επόμενη φορά καλύτερα.

# data[].attributes.body
Παίξτε ένα παιχνίδι με τα υπόλοιπα μέλη της οικογενείας σας για να δείτε πόσο καλά γνωρίζει ο ένας τον άλλον. Βρείτε από 5 έως 10 ερωτήσεις (του στυλ ποιο φαγητό μου αρέσει, ποιο είναι το αγαπημένο μου χόμπι κλπ), επιλέξτε ένα άτομο για το οποίο θα γράψετε τι πιστεύετε ότι θα απαντούσε (κρυφά ο ένας από τον άλλον), βάλτε και τον ίδιο να απαντήσει στις ίδιες ερωτήσεις για τον εαυτό του και συγκρίνετε τις απαντήσεις. Προβλέπεται πολύ γέλιο. Στη συνέχεια κάνετε το ίδιο και για τα υπόλοιπα μέλη της οικογένειας.

# data[].attributes.body
Πάρτε μια κόλλα χαρτί, μολύβια και μαρκαδόρους, κλείστε τα μάτια σας και ονειρευτείτε σε ποιο μέρος θα θέλατε να βρίσκεστε. Με ποιους παρέα θα θέλατε να είστε, χωρίς μάσκες και ιούς. Ζωγραφίστε αυτό που φανταστήκατε. Βάλτε χρώματα, ζωντάνια και όση θετική διάθεση σας έχει απομείνει.

# data[].attributes.body
Ξέρετε τι είναι φιλμ; Εκτυπωμένη φωτογραφία; Ζητήστε από τους γονείς σας να σας δείξουν παλιές φωτογραφίες. Ταξιδέψτε μαζί τους στο παρελθόν. Δείτε πως ήταν στην ηλικία σας. Ποιόν μοιάζετε τελικά; Γελάστε με τη μόδα της εποχής. Πάρτε το άλμπουμ της βάπτισής σας και προσπαθήστε να αναγνωρίσετε το μωρό στη κολυμπήθρα. Αναγνωρίζετε τον παππού και τη γιαγιά; Κάντε το. Αξίζει τον κόπο.

# data[].attributes.headline
ΜΟΥΣΙΚΗ – ΤΡΑΓΟΥΔΙ

# data[].attributes.subject
ΜΟΥΣΙΚΗ – ΤΡΑΓΟΥΔΙ

# data[].attributes.body
Βρείτε ένα σταθμό στο ραδιόφωνο (αν αναρωτιέστε τι είναι τούτο, είναι μια συσκευή που μπορείς να ακούσεις και μουσική χωρίς internet) και ακούστε, όλη η οικογένεια, την μουσική που παίζει κι όχι αυτή που επιλέγεις. Εναλλακτικά μπορείτε να μαζευτείτε όλοι μαζί και να τραγουδήσετε αγαπημένα σας τραγούδια (ιδιαίτερα αν κάποιο μέλος της οικογένειας παίζει κάποιο μουσικό όργανο). Έτσι θα μάθετε και τα τραγούδια που άκουγαν οι γονείς σας στην ηλικία σας. Προετοιμαστείτε. Μπορεί να είναι φάλτσοι, αλλά … τους αγαπάτε.

# data[].attributes.body
Πόσα ξέρετε για το επάγγελμα του μπαμπά ή της μαμάς σας; Ρωτήστε τους. Γιατί το διάλεξαν; Τι εφόδια χρειάστηκαν; Ήταν το όνειρο της ζωής τους; Το μετάνιωσαν;

Τι γνωρίζετε για το γενεαλογικό σας δέντρο; Σχεδιάστε το σε ένα χαρτί. Ανακαλύψτε τις ρίζες σας.

# data[].attributes.headline
ΓΡΑΨΤΕ ΕΝΑ ΓΡΑΜΜΑ

# data[].attributes.subject
ΓΡΑΨΤΕ ΕΝΑ ΓΡΑΜΜΑ

# data[].attributes.body
Τελικά ο Άγιος Βασίλης υπάρχει; Η λογική λέει όχι, αλλά το συναίσθημα λέει ναι. Πώς είναι δυνατόν να υπάρχουν τόσοι Άγιοι Βασίληδες στον κόσμο και μέσα σε μια νύχτα να επισκέπτονται όλα τα σπίτια και να φέρνουν δώρα; Στη φαντασία μας όμως υπάρχει, γιατί …. θα θέλαμε να υπάρχει. Γι αυτό πάρτε μια κόλλα χαρτί και γράψτε του ένα γράμμα σαν …. να υπήρχε πραγματικά. Κάντε την αυτοκριτική σας. Γράψτε για τα καλά και τα κακά του χαρακτήρα σας. Τι πρέπει να αλλάξετε και τι να διορθώσετε. Εντοπίστε τα προτερήματα και τις αδυναμίες σας. Στείλτε ευχές για τους δικούς σας και για όλο τον κόσμο. Θέστε στόχους και βάλτε χρονικά όρια. Να είστε ειλικρινείς. Μην δειλιάσετε. Αυτό το γράμμα δεν θα το δει κάνεις. Βάλτε σε ένα ασφαλές μέρος του σπιτιού σας και θα το ανοίξετε του χρόνου τέτοια περίοδο. ‘Έτσι θα τσεκάρετε τον ίδιο σας τον εαυτό. Καλή διασκέδαση.